Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 11 พ.ย.65
Daily Focus-บล.ฟินันเซีย ไซรัส ประจำวันที่ 11 พ.ย.65
11 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (11 พ.ย.65) คาด SET Index ปรับตัวขึ้นทดสอบระดับ 1,640-1,650 จุด จากบรรยากาศการลงทุนที่เป็นบวกอย่างมากหลังเงินเฟ้อ CPI ของสหรัฐฯเดือน ต.ค. เริ่มเห็นการชะลอการปรับขึ้นค่อนข้างชัดเจน ส่งผลให้ตลาดคาดหวังอัตราดอกเบี้ยในระยะถัดไปที่จะผ่อนคลายขึ้น ส่งผลให้ Dollar Index อ่อนค่าลงเร็ว 2% และ Bond Yield ปรับลงถึงราว 30 bps จากวันก่อนหน้า หนุนเม็ดเงินไหลกลับเข้าทุกสินทรัพย์
ด้านผลประกอบการบริษัทจดทะเบียนไตรมาส 3/65 ที่ทยอยประกาศออกมาภาพรวมยังไม่น่าตื่นเต้น โดยกลุ่มที่แข็งแรงยังอยู่ในฝั่ง Reopening  Play และ Domestic Play ที่เกี่ยวข้องกับสินค้าบริการจำเป็นและมีฐานลูกค้าในระดับกลาง-บนเป็นหลัก แต่คาดโมเมนตัมกำไรไตรมาส 4/65 จะเร่งตัวตามปัจจัยฤดูกาลและเศรษฐกิจโดยรวมที่ฟื้นตัวต่อเนื่อง ภาพรวมยังคงเอื้อให้กระแสเงินทุนยังอยู่ในทิศทางไหลเข้า
กลยุทธ์ : เลือกเก็งกำไรหุ้นที่งบไตรมาส 3/65 แข็งแกร่ง // ถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. : BBL, DOHOME, EKH, MAKRO, NOBLE